Ivo Kobaš

Ivo Kobaš, je pisac, rođen 26. marta 1954. godine u Grebnicama kod Bosanskog Šamca. Prvih pet razreda osnovne škole pohađao u rodnom selu, šest i sedmi u Bosanskom Šamcu, a osmi u Domaljevcu. Gimnaziju je završio u Orašju, a fakultet za fizičku kulturu u Sarajevu. Profesor je fizičke kulture. 

Radio je u Bosanskom Šamcu 11 godina kao profesor fizičkog vaspitanja i odbrane i zaštite i četiri godine kao komandant teritorijalne odbrane. Od 1992-1999. godine je u Holandiji, a od 2000. živi i radi u Sarajevu. 

Po dolasku u Sarajevo zaposlio se u Izdavačkoj kući Bosanska riječ, gdje i sada radi.

Čaroliju pisanja za djecu otkrio je u petoj deceniji svoga života. Desilo se to sasvim neočekivano. Kao izbjeglica u Holandiji nije znao dovoljno dječjih pjesama koje bi govorio svojoj kćerki Ivani, a nije imao knjiga iz kojih bi joj mogao čitati. Zato se morao sam potruditi i napisati joj poneku pjesmu.

Djela

Čuda u Babodjedgradu, zbirka pjesama za djecu, 1996. 
Malo sutra, zbirka pjesama za djecu, 1997. (Lektia za III razred)
Leteći slonovi, slikovnica napisana na četiri jezika, 1998.
Leteća kuća, zbirka pjesama za djecu, 1999.
Operacija života, roman za odrasle i
Lovac i zeko, slikovnica, 2007. godine.

Kategorija:Bosanskohercegovački pisci
Kategorija:Rođeni 1954.
Kategorija:Biografije, Šamac